Орозбеков Мухтар
Орозбеков Мухтар (19. 4. 1957-ж. туулган, Ош облусу, Кара-Суу району, Жапалак айылы) – техника илимдеринин доктору (1994), профессор (2000), КР УИАнын корреспондент мүчөсү (1998), КРдин илим жана техника жаатында Ленин комсомолу сыйлыгынын лауреаты (1989). ФПИни (1979), СССР Мамлекеттик курулушунун бетон (куйма) жана темирбетон ИИИнин аспирантурасын (Москва, 1986) бүтүргөн. ФПИнин Оштогу кечки факультетинде окутуучу, улук окутуучу, (1979–88) Кыргыз ССР ИАнын Түштүк кыргыз илимий-окуу борборунда лаборатория башчысы (1988–91), ОшТУда (1991–2000), ОшМУда (2000–03, 2005–11) проректор, КР дин Жогорку Кеңешинин депутаты (2003–05), КРдин билим берүү жана илим министринин орун басары (2011–12). Коммуналдык чарба жана курулуш индустрия ишканаларында күн энергиясын колдонуу боюнча адис. 70тен ашык илимий эмгеги, анын ичинде 1 монография, методикалык окуу куралы жана 3 ойлоп табуусу жарык көргөн. Эмгектери: Пособие по гелиотермообработке бетонных и железобетонных изделий с применением покрытий СВИТАП (в соавторстве) М., 1987; Рекомендации по гелиотермообработке изделий из тяжелого бетона в тепло-аккумулирующих гелиокамерах (в соавторстве). М., 1992; Комбинированная гелиотермообработка сборного железобетона. Б., 1994.
Инсандар

Колдонулган адабияттар
 “Кыргызстан” улуттук энциклопедиясы: 5-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. илл. ISBN 978 9967-14-111 -7